### PROTOKOLL

### DRØBAK OG FROGN MENIGHETSRÅD

### med kirkelig fellesråds funksjon

Dato: Onsdag 14.06.2023

Tid: kl. 18.00-21.00

Sted: Smia møterom 2

Frogn har ett sokn. Menighetsrådet ivaretar fellesrådsfunksjoner. Menighetsrådssaker merkes med bokstavene MR. Fellesrådssaker merkes med MR-F. Representant for kommunestyret har stemmerett i fellesrådssaker.

|  |  |  |  |
| --- | --- | --- | --- |
| **Navn** | **Verv** | **Til-stede** | **For-fall** |
| Kåre Grumstad | Leder | X |  |
| Kate Irene Høyem | Nestleder | X |  |
| Barbro Gaustad Rodt |  | X |  |
| Aleksander Øiestad |  | X |  |
| Anders Gunnar Johansen |  |  | X |
| Ellen Bergljot Klynderud |  |  | X |
| Bente Bjerknes | Kommunestyrerepresentant |  | X |
| Andreas Skolt Iversen | Sokneprest, vara for geistlig repr. i FR-saker | X |  |
| Kjerstin Jensen | Prost, geistlig repr. i FR-saker |  | X |
| Per Ørjan Aaslid | Kirkeverge / sekretær | X |  |
|  |  |  |  |
| Terje Hagen | 1. varamedlem |  | X |
| Line Margrete Levy Boulland | 2. varamedlem | X |  |
|  |  |  |  |
| Hege Solberg | Vare for kommunestyrerepresentant | X |  |

­Åpning ved Kåre Grumstad

**SAKSLISTE MENIGHETSRÅDET MED FELLESRÅDSSAKER**

[Sak MR-F 25/23 Godkjenning av innkalling og dagsorden 3](#_Toc138763246)

[Sak MR-F 26/23 Godkjenning av protokoll 3](#_Toc138763247)

[Sak MR-F 27/23 Orienteringssaker / kirkevergens rapport 3](#_Toc138763248)

[Sak MR 28/23 Samtale med diakoniutvalget og prostidiakon Atle Eikeland 4](#_Toc138763249)

[Sak MR 29/23 Avskjedsgudstjeneste for Svanhild M. Refvik og Govert van den Brink 5](#_Toc138763250)

[Sak MR 30/23 Gudstjenesteplan 2024 5](#_Toc138763251)

[Sak MR-F 31/23 «Kirka vår – samlet plan for arbeidet i soknet» 5](#_Toc138763252)

[Sak MR-F 32/23 Ny minnelund ved Drøbak kirke 6](#_Toc138763253)

|  |  |
| --- | --- |
| ****Sak MR-F 25/23 Godkjenning av innkalling og dagsorden**** | |
| Vedtak | Innkalling og dagsorden godkjennes. |

|  |  |
| --- | --- |
| ****Sak MR-F 26/23 Godkjenning av protokoll**** | |
| Vedlegg 1 | Protokoll fra møte i menighetsrådet 19.04.2023 |
| Vedtak | Protokoll fra Drøbak og Frogn menighetsråd 19.04.2023 godkjennes. |

|  |  |
| --- | --- |
| Sak MR-F 27/23 Orienteringssaker / kirkevergens rapport | |
| Saksbehandler | Kirkevergen |
| Vedlegg 2  Vedlegg 3  Vedlegg 4  Vedlegg 5  Vedlegg 6  Vedlegg 7 | Protokoll fra administrasjonsutvalget 16.05.2023  Protokoll fra administrasjonsutvalget 23.05.2023  Referat fra jubileumskomiteen 30.05.2023  Referat fra misjons- og solidaritetsutvalget 01.06.2023  Referat fra diakoniutvalget 08.03.2023  Revisjonsrapport for 2022 |
| Saksopplysninger | Personal / HR:   * Govert van den Brink går av med pensjon 01.10.2023. Pål Thomas Berg er tilsatt som ny saksbehandler. Han tiltrer 11.09.2023.   Innsettelsesgudstjeneste:   * Søndag 20. august blir det innsettelse og forbønn for diakonimedarbeider Helena Tomter og kateket Jenny Marie Ågedal.   Kirkevalg:   * Kirkevalget er 10. og 11. september 2023. Det er mulig å f[orhåndsstemme digitalt](https://www.kirken.no/nb-NO/om-kirken/slik-styres-kirken/kirkevalget/nyheter-om-valget/digital%20f%C3%B8rehandsstemming/) fra 10. august til 6. september og fysisk på kirkekontoret fra 10. august til 8. september. * Menighetsrådet er valgstyre og er ansvarlig for opptellingen etter valgets stengetid mandag 11. september kl. 21.   13-20 samtaletilbud for ungdom   * Drøbak og Frogn har sammen med Ås menighet søkt om å bli godkjent for bruk av konseptet «13-20» innen ungdomsdiakoni. 13-20 er et forebyggende, lavterskel samtaletilbud, og er en del av Den norske kirkes diakonale arbeid for ungdom mellom 13 og 20 år. Se <https://ressursbanken.kirken.no/nb-NO/trosoppl%C3%A6ring/13-20/>   Drop-in-dåp:   * Det ble invitert til drop-in-dåp i Drøbak kirke lørdag 3. juni. Tre personer ble døpt. Tiltaket var del av en nasjonal kampanje og vurderes som vellykket.   Annet:   * Orientering ved Aleksander |
| Vedtak | Saken tas til orientering |

|  |  |
| --- | --- |
| ****Sak MR 28/23 Samtale med diakoniutvalget og prostidiakon Atle Eikeland**** | |
| Saksbehandler | Kirkevergen |
| Vedlegg 8 | Diakoniutvalgets handlingsplan for 2023 |
| Saksopplysninger | Atle Eikeland har 100 % stilling som prostidiakon i Søndre Follo prosti. Borg bispedømme dekker halvparten av lønnsutgiftene og det resterende deles på de fire fellesrådene i prostiet.  Diakoniutvalget og prostidiakonen inviteres til å informere menighetsrådet om sitt arbeid som innledning til en samtale rundt utfordringene og oppgavene knyttet til det diakonale arbeidet i menigheten. Menighetens diakoniplan og strategiplan og nylig utarbeidet handlingsplan er utgangspunkt for samtalen.  Se kapitlet om diakoni i menighetens årsrapport 2022 og diakoniutvalgets handlingsplan som bakgrunn for denne saken. |
| Referat fra samtalen | Atle Eikeland orienterte om diakoniutvalget og prostidiakonens arbeid. Det som står i årsrapporten gjentas ikke i dette referatet.  Menighetsrådet opplever at diakoniutvalget driver et godt arbeid. I 2022 ble det nedsatt en egen ressursgruppe for ungdomsdiakoni. Diakoniutvalget gir uttrykk for at denne todelingen fungerer godt. Diakonimedarbeider Helena Tomter møter noen ganger i diakoniutvalget også, men det understrekes at hennes hovedfokus er på ungdomsdiakoni. Det er god kontakt og samarbeid mellom Helena og Atle.  I samtalen ble det rettet oppmerksomhet mot følgende utfordringer:   * Kirken i Drøbak og Frogn mangler tiltak for de som er «midt i livet» - aldersgruppen 30-60. Diakoniutvalget tar gjerne imot forslag og innspill til aktuelle tiltak og aktiviteter. * Diakoniutvalget brenner for mye innenfor den diakonale sektoren, men de trenger flere frivillige for å realisere disse ønskene. * Diakoniutvalget er praktisk orientert og kunne godt hatt flere medlemmer, gjerne menn. |
| Vedtak | Menighetsrådet takker diakon Atle Eikeland og diakoniutvalget for informasjonen og for det gode arbeidet som utføres. |

|  |  |
| --- | --- |
| ****Sak MR 29/23 Avskjedsgudstjeneste for Svanhild M. Refvik og Govert van den Brink**** | |
| Saksbehandler | Kirkevergen |
| Saksopplysninger | Svanhild Moen Refvik og Govert van den Brink avslutter sitt arbeidsforhold i Drøbak og Frogn menighet etter 15 års tjeneste. Det er naturlig at dette markeres i en gudstjeneste med kirkekaffe. |
| Vedtak | Avskjed med Svanhild Moen Refvik og Govert van den Brink markeres i samme gudstjeneste som innsettelse av nye medarbeidere søndag 20. august i Frogn kirke.  Følgende oppnevnes til arrangementskomité for kirkekaffen: Line, Anders, Kate (innkaller), Terje og Hege. |

|  |  |
| --- | --- |
| ****Sak MR 30/23 Gudstjenesteplan 2024**** | |
| Saksbehandler | Soknepresten |
| Vedlegg 9 | Gudstjenesteliste for 2024 |
| Saksopplysninger | Gudstjenesteplanen følger vedtatt forordning. Fordelingen mellom Drøbak, Frogn og Smia følger omtrent samme rytme som foregående år, men antall Smia-gudstjenester på forsommeren er redusert med én etter erfaringer fra 2023. Når det gjelder programmet for jul og påske, følger forslaget samme praksis som i 2023. |
| Vedtak | Gudstjenesteplan for 2024 godkjennes. |

|  |  |
| --- | --- |
| ****Sak MR-F 31/23 «Kirka vår – samlet plan for arbeidet i soknet»**** | |
| Saksbehandler | Prosten |
| Vedlegg elektronisk | <https://ressursbanken.kirken.no/nb-NO/digitalisering/kirka-var#na>  Presentasjonsvideo om «Kirka vår» vises i møtet |
| Saksopplysninger | **Hva er «Kirka vår – samlet plan for arbeidet i soknet»?**  «Kirka vår – samlet plan for arbeidet i soknet» er et digitalt verktøy for å få oversikt over aktivitetene i soknet, få ny kunnskap om menneskene som bor der og gi økt oppslutning om menighetsarbeidet over tid. Til sammen vil dette gjøre det enklere å videreutvikle arbeidet videre.  **Alt på ett sted**  I dag ligger aktiviteter i soknet i ulike planer og dokumenter: aktiviteter i trosopplæringen ligger i trosopplæringsverktøyet, aktiviteter innen kirkemusikk og diakoni finnes i eventuelle planer for dette, og aktiviteter som åpen kirke eller julemesse er kanskje kun i kalenderen. I en del menigheter jobber de ansatte mer på egen hånd enn det som er nødvendig. For menighetsrådet, og kanskje også for de ansatte, kan det være vanskelig å se helheten i menighetens arbeid. En samlet plan for arbeidet i soknet gir menighetsråd og ansatte oversikt over helheten, slik at ulike aktiviteter og ansattes arbeid kan sees i sammenheng og videreutvikles.  **Henter tall automatisk**  Hvert år i januar rapporterer menigheter i Den norske kirke til Statistisk sentralbyrå. Fram til nå har det vært opp til ildsjeler å hente fram disse tallene for å reflektere over dem blant ansatte eller i menighetsrådet. «Kirka vår – samlet plan for arbeidet i soknet» henter automatisk inn disse tallene fra SSB. I tillegg henter verktøyet inn tall for levekår i soknet eller kommunen. Dette gir menighetsråd og ansatte enkel tilgang til relevant statistikk for soknet. Slik har man godt grunnlag for en samtale: Hvordan er sammenhengen mellom aktivitetene i menigheten og behovene i soknet?  **Hjelp til samtalen om å være lokalkirke**  Gjennom «Kirka vår – samlet plan for arbeidet i soknet» får menighetsrådet også hjelp til å planlegge en felles prosess for å arbeide grundig med sammenhenger mellom aktiviteter og behov. Metoden og det digitale verktøyet for “Kirka vår” legger opp til en prosess med fire faser:  «Hvordan skal vi jobbe med plan?»  «Hvordan kan vi beskrive menigheten?»  «Hva skal vi satse på?»  «Hva skal vi gjøre?»  I alle fasene gir verktøyet råd om hvordan ansatte og frivillige kan involveres, og hvordan man starte en bredere samtale i soknet om hvordan menigheten kan møte lokale behov. Det er opp til menighetsrådet hvor omfattende prosessen skal være. Bispedømmekontorene stiller med personer som kan være veileder for menigheten i denne prosessen.  I alt dette er «Kirka vår – samlet plan for arbeidet i soknet» et fleksibelt verktøy som brukes slik man ønsker det i den enkelte menighet. Dette vil se ulikt ut i ulike menigheter i Den norske kirke. |
| Saksbehandlers vurdering | Drøbak og Frogn menighet vil fra høsten gradvis ta i bruk «Kirka vår» som et strategisk verktøy. For neste menighetsråd blir dette trolig et viktig redskap. |
| Vedtak | Saken tas til orientering |

|  |  |
| --- | --- |
| Sak MR-F 32/23 Ny minnelund ved Drøbak kirke | |
| Saksbehandler | Kirkevergen |
| Vedlegg | Notat sendt til Frogn kommune 04.03.2021  Tilbudsbeskrivelse med 4 vedlegg |
| Saksopplysninger | Prosjektering av ny, navnet minnelund i Drøbak er godt i gang. Det foreligger nå en prosjektbeskrivelse som danner grunnlag for søknad om godkjenning fra Statsforvalteren og Borg biskop, samt innhenting av pristilbud fra aktuelle entreprenører.  I denne omgang er minnelunden avgrenset til et areal som ligger innenfor dagens kirkegårdsgrenser. Det sikrer en raskere realisering av prosjektet. I andre runde vil man søke om å få innlemme et mindre areal som ligger på kommunal grunn sør for kirkegården.  Adkomst til øvre del av planlagt minnelund ligger en del høyere enn hovedkirkegården. Stien til dette området er for bratt i forhold til kravene til universelt utformet adkomst. Det må derfor anlegges en ny gangvei og port inn fra badeparken i sørvestre hjørne av kirkegården. Ved befaring vil man se at en gang i tiden trolig har vært en gangvei på dette stedet. Søknad om tilrettelagt adkomst ligger hos Frogn kommune, og det er berammet en befaring med teknisk sjef Gro Ravne, avdelingsleder Ib Zacho og veiingeniør Balal Ashfaq den 22. juli.  Så snart adkomst til minnelunden godkjennes av kommunen, vil planen for minnelunden oversendes til Statsforvalteren i Vestfold og Telemark (gravplassmyndigheten) og Biskopen i Borg for godkjenning. I påvente av formell godkjenning vil anbudsrunde igangsettes, med forbehold om godkjent plan før igangsetting av arbeidet. |
| Saksbehandlers vurdering | Kirkevergen anbefaler fremlagt plan for ny minnelund i Drøbak og ber om fullmakt til å sende planen til godkjenning hos Statsforvalteren og Biskopen i Borg. |
| Vedtak | Menighetsrådet godkjenner presentert plan for ny minnelund i Drøbak og ber om at denne sendes til godkjenning hos Statsforvalteren i Vestfold og Telemark og Biskopen i Borg. |

|  |  |  |
| --- | --- | --- |
| Kåre Grumstad  Leder |  | Per Ørjan Aaslid  Kirkeverge |